Steenekamp hoop hy loop Beast se paadjie | Netwerk24
Piet Retief-voorval: Politici 'moenie aanhits'
Baie vrae hang oor die gebeure Vrydag op 'n plaas buite Piet Retief waar twee mense doodgeskiet is en vier boere van moord aangekla word, sê dr. Pieter Groenewald, leier van die VF Plus.
Senior aanklaer in hof nadat hy glo 15-jarige verkrag
'n Senior staatsaanklaer wat na bewering 'n tiener onder meer verkrag het, is Dinsdag op borgtog van R10 000 vrygelaat.
Hotelbaas dankbaar hy leef ná rooftog
Pedro Michaletos (72), eienaar van die gewilde The Farm Inn in die ooste van Pretoria, sê hy is dankbaar sy lewe is gespaar in 'n gewapende aanval.
Hamilton sien lewe in F1 ná uittrede
Lewis Hamilton, Formule Een se wêreldkampioen, sê hy sal graag in die sport betrokke wil bly wanneer hy sy loopbaan as 'n renjaer afsluit.
Bokser in hof 'ná hy verloofde se kakebeen breek'
Haar onderste kaak is deur die impak van die hou op drie plekke gebreek.
Gewese SA kampioen vir 4 jaar geskors
Sy het aanvanklik ontken dat sy verbode middels gebruik het.
SA in isolasie: Net dié 12 lugdienste vlieg hierheen
Van 32 tot net 12 lugdienste - dis die opsies wat mense het wat na die buiteland wil reis.
As ons kon, sou ons 5 dae van die huis af werk
Van mense in alle lande is die kleinste persentasie Suid-Afrikaners gretig om ná die Covid-19-pandemie weer elke dag op kantoor te werk.
Geen beurtkrag vir Woensdag verwag
Eskom verwag nie Woensdag enige beurtkrag nie.
Name is soms komieklik toepaslik
Mense se name kan soms nogal toepaslik wees, skryf Rhynie Greeff. In hoeveel boerefamilies is daar vanne soos Saayman of Landman? Hoeveel dokter Snymans is daar in Suid-Afrika? Hoeveel bouers is daar genaamd Eksteen of Bouwer?.
Hoe 'Q' Amerika op hol geneem het
Die identiteit van een van die grootste komplot-teoretici in die moderne wêreld, bloot bekend as "Q", is waarskynlik bekend. Leopold Scholtz kyk hoe "Q" Amerika met sy bewerings op hol geneem het.
Zacharias Wagenaer se Kaapse nalatenskap
'n Aangrypende besoekpunt in Kaapstad is in die Goue Akker in die middestad.
Die DStv-kanaal kykNET trek Donderdag om 06:00 'n nuwe baadjie aan.
12 dapper SA vroue hou fakkel vir jong lesers
As een skoolmeisie ná die lees van haar boekreeks Vaandeldraers: Vrouehelde van Suid-Afrika nie opgee nie, was haar werk aan die omvattende reeks die moeite werd, het die jeugskrywer Wendy Maartens aan Laetitia Pople gesê.
Geweld van veldbrand inspireer Jean Dreyer
Die geweld van 'n veldbrand by Rooi-Els vorm die inspirasie vir Jean Dreyer se solo-uitstalling burnt white in die Galery @ Glen Carlou naby Klapmuts.
'Liefling' sal weer in Pretoria opklink
Sal die bekende note van "Liefling" weer eens in Pretoria opklink?.
'n Kuier in Elgin vir almal
Jy kan enige tyd van die jaar 'n kuier na Elgin beplan, want dit is naby genoeg aan Kaapstad vir 'n dag, maar ook ver genoeg vir 'n naweek of vakansie. Suzaan Potgieter deel meer oor dié wynstreek.
Wat gis? Proe Veritas se wenwyne
As jy sedert verlede jaar wonder hoe die 2020-Veritas-wenwyne proe, is dit nou jou kans om uit te vind.
Steenekamp hoop hy loop Beast se paadjie
Deur Cobus Claassen 03 Maart 2021 19:15
Dit is nie so lank terug nie wat 'n dokter die jong Bulle-stut Gerhard Steenekamp meegedeel het dat hy waarskynlik nie weer sal kan rugby speel nie.
Gerhard Steenekamp, stut van die Bulle, gee die bal Sondag uit teen die Oostelike Provinsie op Loftus Versfeld. Foto: Gallo Images
Steenekamp het in 2017 in die nasionale o.21-eindstryd vir die jong Bulletjies sy knie beseer – nadat hy in 2015 in sy matriekjaar (by Potchefstroom Gimnasium) ligamente in dieselfde knie geskeur het.
"Daar is vir my gesê dat ek groot gate in my kraakbeen in die knie het en die kans is skraal dat ek weer sal kan speel."
Dit is nie nuus wat Steenekamp, wat in 2017 ook vir die Junior Bokke in die o.20-Wêreldtoernooi in Georgië in die voorry gesak het, wou hoor nie.
Hy het egter 'n tweede mening gekry en het verlede seisoen, ná 'n afwesigheid van twee jaar, sy Superrugby-debuut vir die Bulle gemaak.
Toe Pote Human, wat toe nog die Bulle afgerig het, oor dié "nuweling" uitgevra is, was dié sy voorspelling: "Hou hom dop, hy gaan 'n ysterman in Suid-Afrikaanse rugby word."
Steenekamp het Sondag beïndruk met sy vaardighede in die aanloop tot Marco Jansen van Vuren (senter van die Bulle) se drie in die eerste helfte teen die Oostelike Provinsie in die voorbereidingsreeks.
Dit is dalk omdat hy eers ná skool by Loftus Versfeld van agtsteman na stut geskuif is.
"Dit was maar so 'n bietjie geluk. Ons stutte kry min kans (om te hardloop met die bal), so as jy die kans kry, moet jy nie skandes maak nie.
"Ek probeer steeds om met die ingesteldheid van 'n losvoorspeler te speel wanneer ek die bal dra en uitgee."
Tendai Mtawarira, wat in 2019 uitgetree het nadat hy die Springbokke in 117 toetse verteenwoordig het, is ook destyds van 'n agtsteman na stut versool.
Hoop hy dat hy Beast in die afsienbare toekoms dit kan nadoen?
"Ek sal graag so wil hoop, ja. As die paadjie so uitgelê is, sal ons hom so loop."
By 'n unie met stutte soos Lizo Gqoboka, Trevor Nyakane en Jacques van Rooyen wat voor hom in die ry staan, sê Steenekamp hy weet geduld is die wagwoord.
"Jy moet geduldig wees, maar ek beskou dit terselfdertyd as 'n groot geleentheid om elke week saam met van die beste stutte in die wêreld te oefen.
"Ouens soos Trevor en Lizo is baie ervare en ek is in 'n baie bevoorregte posisie om by hulle te leer. Ek dink dit is 'n groot bate in dié stadium van my loopbaan."